CELEX: 62012TN0412
Language: lt
Date: 2012-09-17 00:00:00
Title: Byla T-412/12: 2012 m. rugsėjo 17 d. pareikštas ieškinys byloje bpost prieš Komisiją

10.11.2012   
            
            
               LT
            
            
               Europos Sąjungos oficialusis leidinys
            
            
               C 343/20
            
         2012 m. rugsėjo 17 d. pareikštas ieškinys byloje bpost prieš Komisiją
   
   (Byla T-412/12)
   2012/C 343/34
   Proceso kalba: anglų
   
      Šalys
   
   
      Ieškovė: bpost (Briuselis, Belgija), atstovaujama advokato D. Geradin
   
      Atsakovė: Europos Komisija
   
      Reikalavimai
   
   
               —
            
            
               Panaikinti 2012 m. birželio 29 d. ES Oficialiajame leidinyje paskelbto (OL L 170, 2012, p. 1) 2012 m. sausio 25 d. Komisijos sprendimo dėl priemonės SA.14588 (C 20/09), kurią Belgija įgyvendino remdama bendrovę De Post-La Poste (šiuo metu — bpost), 2, 5, 6 ir 7 straipsnius.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas yra susijęs su SESV 106 straipsnio 2 dalies, 107 straipsnio 1 ir 3 dalių pažeidimu, akivaizdžia vertinimo klaida ir vienodo požiūrio principo pažeidimu, padarius neteisingą išvadą, kad bpost mažmeninis tinklas nėra atskira bendros ekonominės svarbos paslauga (BESP), ir todėl iš Belgijos valstybės gauta kompensacija už mažmeninį tinklą yra kompensacijos permoka.
            
         
               2.
            
            
               Antrasis ieškinio pagrindas yra susijęs su SESV 106 straipsnio 2 dalies, 107 straipsnio 1 ir 3 dalių pažeidimu ir akivaizdžia vertinimo klaida, padarius neteisingą išvadą, kad apskaičiuojant pelną rezervuotame universaliųjų paslaugų sektoriuje, kuris jame viršijo pagrįstą pelną, nereikia atsižvelgti į su universaliųjų paslaugų įsipareigojimu susijusias mažmeninio tinklo sąnaudas.
            
         
               3.
            
            
               Trečiasis ieškinio pagrindas yra susijęs su SESV 107 straipsnio ir 106 straipsnio 2 dalies, proporcingumo ir vienodo požiūrio principų pažeidimu, padarius neteisingą išvadą, kad grynosios BESP, išskyrus korespondencijos pristatymą, sąnaudos turi būti išlygintos pelnu iš rezervuoto universaliųjų paslaugų sektoriaus, jei jis viršija pagrįstą pelną.
            
         
               4.
            
            
               Ketvirtasis ieškinio pagrindas yra susijęs su SESV 107 straipsnio, 106 straipsnio 2 dalies ir negaliojimo atgal principo pažeidimu, 1992–2005 m. laikotarpiu susikaupusio nepakankamo bpost kompensavimo visiškai nebandžius perkelti į vėlesnį laikotarpį ir taip išlyginti tariamą bpost kompensacijos permoką 2006–2010 m. laikotarpiu.